ไทยพบผู้ติดเชื้อ “โควิด” เพิ่ม 6 ราย มาจาก 4 ประเทศ ยอดป่วยสะสม 3,575 คน
"ศบค." เผยไทยพบผู้ติดเชื้อ “โควิด” เพิ่ม 6 ราย มาจาก 4 ประเทศ ซูดานใต้-อินเดีย-สหรัฐอาหรับเอมิเรตส์-ญี่ปุ่น ยอดป่วยสะสม 3,575 คน
"ศบค." เผยไทยพบผู้ติดเชื้อ “โควิด” เพิ่ม 6 ราย มาจาก 4 ประเทศ ซูดานใต้-อินเดีย-สหรัฐอาหรับเอมิเรตส์-ญี่ปุ่น ยอดป่วยสะสม 3,575 คน
2 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 2 ต.ค.63 เมื่อเวลา 11.00 น. ระบุ พบผู้ป่วยรายใหม่เพิ่ม 6 ราย มาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,575 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 637 ราย มีผู้ป่วยที่รักษาหายเพิ่ม 5 ราย รักษาหายแล้ว 3,384 ราย ยังรักษาตัวอยู่ในโรงพยาบาล 132 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย
สำหรับผู้ติดเชื้อรายใหม่ 6 รายนี้ เป็นผู้ที่เดินทางมาจากซูดานใต้ 1 ราย อินเดีย 2 ราย สหรัฐอาหรับเอมิเรตส์ 2 ราย และญี่ปุ่น 1 ราย